Diari Oficial de la Generalitat Valenciana


Sumari del DOGV 6615, del 23-09-2011 (2011/9649)

RESOLUCIÓ de 21 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Universitat de Salamanca i l'Institut Valencià d'Investigacions Agràries per a la realització en comú d'activitats d'investigació, estudi, formació i divulgació, que redunden en benefici d'ambdós parts, dins de l'àmbit general agrari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9649


Data del document
:   21-09-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Universitat de Salamanca i l'Institut Valencià d'Investigacions Agràries per a la realització en comú d'activitats d'investigació, estudi, formació i divulgació, que redunden en benefici d'ambdós parts, dins de l'àmbit general agrari. [2011/9649]  
La Universitat de Salamanca i l'Institut Valencià d'Investigacions Agràries han subscrit, després de la tramitació prèvia reglamentària, el 20 de juliol de 2011, el conveni marc de col·laboració per a la realització en comú d'activitats d'investigació, estudi, formació i divulgació, que redunden en benefici d'ambdós parts, dis de l'àmbit general agrari.  
  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0936/2011, i que figura com a annex d'esta resolució.  
  
València, 21 de setembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni marc de col·laboració entre la Universitat de Salamanca i l'Institut Valencià d'Investigacions Agràries  
  
Salamanca i Moncada (València), 20 de juliol de 2011  
  
Reunits  
D'una part, Daniel Hernández Ruipérez, rector de la Universitat de Salamanca (d'ara en avant, USAL), amb CIF núm. W0895794Z, nomenat per a tal càrrec per Acord 23/2007, de 8 de març, de la Xunta de Castella i Lleó (Boletín Oficial de Castilla y León de 14 de març). Actua en nom i representació de la mateixa, en virtut de les facultats que li conferixen la Llei Orgànica 6/2001, de 21 de desembre, d'universitats, i els Estatuts de la USAL, aprovats per Acord 19/2003, de 30 de gener, de la Xunta de Castella i Lleó (BOCYL de 3 de febrer) i modificats per Acord 2/2005, de 13 de gener (BOCYL de 19 de gener).  
  
I d'una altra, Florentino Juste Pérez, en nom i representació de l'Institut Valencià d'Investigacions Agràries, (d'ara en avant IVIA), basant-se en les atribucions contingudes en l'article 8, apartat 2 de la Llei 4/1991, de creació com a entitat autònoma de la Generalitat de l'IVIA, publicada en el Diari Oficial de la Generalitat Valenciana, número 1506, de 18 de març de 1991.  
Intervenen en funció dels seus respectius càrrecs, que han quedat expressats, i en l'exercici de les facultats que a cada un li estan conferides, amb plena capacitat per a formalitzar el present conveni, i a este efecte  
  
Exposen  
I. Que la USAL és una institució destinada al servici públic de l'Educació Superior, dotada de personalitat jurídic pública, entre els fins prioritaris de la qual està el suport científic i tècnic al desenrotllament cultural, social i econòmic nacional, amb atenció singular a les demandes particulars de la Comunitat de Castella i Lleó, així com la participació en l'estudi i debat d'aquelles qüestions que afecten la renovació i evolució de la societat.  
II. Que l'IVIA, entitat autònoma de la Generalitat, té a càrrec seu funcions d'investigació científica i desenrotllament tecnològic en els sectors agrari i agroalimentari valencians. La llei de creació de l'IVIA establix entre les funcions de l'Institut la realització de programes d'investigació propis o concertats i li faculta per a establir relacions cooperatives amb entitats públiques o privades i el Consell rector de l'IVIA ha autoritzat la firma d'este conveni de col·laboració en sessió celebrada al setembre de 2010.  
III. Que ambdós parts consideren convenient la cooperació d'ambdós institucions al fi de la qual resulta aconsellable establir un conveni marc de col·laboració, amb subjecció a les següents  
  
Clàusules  
  
Primera  
És objecte del present conveni establir uns vies per a la realització en comú d'activitats d'investigació, estudi, formació i divulgació, que redunden en benefici d'ambdós parts, dins de l'àmbit general agrari.  
  
  
Segona  
La col·laboració entre les parts, que es promourà a instància de qualsevol d'elles, podrà contemplar els aspectes següents:  
- Realització conjunta de projectes d'investigació en aquelles àrees que es consideren d'interés comú.  
- Desenrotllament de cursos de formació entorn dels diversos aspectes agraris, dirigits a distints sectors socials.  
- Intercanvi d'informació i documentació.  
- Assessorament mutu en qüestions relacionades amb les activitats d'investigació pròpies d'ambdós entitats.  
- Qualsevol altra activitat que, en l'àmbit d'este conveni, redunde en benefici mutu.  
  
Tercera  
Les activitats de col·laboració que sobrepassen els objectius de col·laboració d'este conveni requerirà l'elaboració d'un conveni específic en què es determinaran els fins proposats i els mitjans necessaris per a la seua realització. En tot cas, els dits convenis específics s'ajustaran al que disposen les normes reguladores d'actuació d'ambdós institucions.  
  
Quarta  
Ambdós parts es comprometen a resoldre de comú acord les qüestions litigioses que pogueren sorgir en relació amb la interpretació, modificació, resolució i efectes que poguera derivar-se de l'aplicació del present conveni. Si no es poguera aconseguir el dit acord, les possibles controvèrsies hauran de ser resoltes davant dels òrgans competents de la jurisdicció que competisca en cada cas segons el tipus d'acord establit.  
  
  
Quinta  
El present conveni podrà resoldre's per denúncia de qualsevol de les parts per mitjà de preavís comunicat de forma fefaent a l'altra part amb, almenys, sis mesos d'antelació a la data de resolució proposada.  
  
  
Sexta  
El present conveni entrarà en vigor a partir de la data de la seua firma i tindrà una duració de quatre anys, podent ser prorrogat per acord escrit de les parts, acord que ha de ser formalitzat amb anterioritat a l'expiració del termini convingut.  
  
Sèptima  
El present conveni té caràcter administratiu, per la qual cosa qualsevol qüestió litigiosa que poguera sorgir entre les parts quant a la seua interpretació i compliment, podrà ser substanciada, en última instància, davant de la Jurisdicció contenciosa administrativa.   
  
En tot cas, ambdós parts col·laboraran en tot moment d'acord amb els principis de bona fe i eficàcia per a assegurar el compliment del que pacta.  
I perquè conste als efectes previstos firmen el present conveni, un exemplar per cada part concertant, en el lloc i la data indicats al principi.  
  
Per la Universitat de Salamanca  
El rector: Daniel Hernández Ruipérez.  
  
Per l'IVIA  
El director: Florentino Juste Pérez.